C 252/70
FI
Euroopan unionin virallinen lehti
17.7.2023
Vaatimukset Kantaja vaatii unionin yleistä tuomioistuinta — kumoamaan Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta 13.3.2023 annetun neuvoston asetuksen EU 2023/571 (EUVL 2023, L 75 I, s. 1) siltä osin kuin se koskee kantajaa; — kumoamaan rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 13.3.2023 annetun neuvoston päätöksen (YUTP) 2023/572 (EUVL 2023, L 75 I, s. 134) siltä osin kuin se koskee kantajaa; — velvoittamaan tämän johdosta neuvoston poistamaan kantajan nimen 13.3.2023 annetun neuvoston päätöksen 2023/572/YUTP ja rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun neuvoston päätöksen 2014/145/YUTP muuttamisesta 14.3.2023 annetun neuvoston täytäntöönpanoasetuksen (EU) 2023/571 liitteistä; — velvoittamaan neuvoston korvaamaan oikeudenkäyntikulut kantajalle aiheutuneet oikeudenkäyntikulut mukaan lukien.
Oikeudelliset perusteet ja pääasialliset perustelut Kanteensa tueksi kantaja vetoaa kolmeen kanneperusteeseen.
1) Ensimmäinen kanneperuste, joka perustuu tosiseikkoja arvioitaessa tehtyyn ilmeiseen virheeseen.
2) Toinen kanneperuste, joka perustuu Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä toimenpiteistä annetun asetuksen (EU) N:o 269/2014 muuttamisesta 25.2.2022 annetun neuvoston asetuksen (EU) 2022/330 1 artiklan d ja g kohdan lainvastaisuutta koskevaan väitteeseen siltä osin kuin kyseinen asetus on SEUT 2 artiklassa vahvistettujen vapauden ja oikeusvaltion arvojen sekä unionin toimien ennustettavuuden ja oikeasuhtaisuuden periaatteiden vastainen.
3) Kolmas kanneperuste, joka perustuu puolustautumisoikeuksien, tehokasta oikeussuojaa koskevan oikeuden ja tehokkaita oikeussuojakeinoja koskevan oikeuden loukkaamiseen.
Kanne 24.5.2023 – Birių Krovinių Terminalas v neuvosto (Asia T-287/23) (2023/C 252/84) Oikeudenkäyntikieli: englanti Asianosaiset Kantaja: Birių Krovinių Terminalas UAB (Klaipeda, Liettua) (edustaja: asianajaja V. Ostrovskis) Vastaaja: Euroopan unionin neuvosto
Vaatimukset Kantaja vaatii, että unionin yleinen tuomioistuin — kumoaa Valko-Venäjän tilanteen johdosta ja sen johdosta, että Valko-Venäjä on osallisena Venäjän Ukrainaa vastaan kohdistamassa hyökkäyksessä, määrättävistä rajoittavista toimenpiteistä 15.10.2012 annetun neuvoston päätöksen 2012/642/YUTP, sellaisena kuin se on muutettuna neuvoston päätöksellä 2023/421/YUTP, 2 g artiklan 1 kohdan ja 1 a kohdan siltä osin kuin siinä säädetyissä rajoituksissa kaliumkloridin (”potaskan”) siirrolle Valko-Venäjältä ja rajoituksissa, jotka koskevat EU:n toimijoiden mahdollisuutta tarjota kyseiseen kieltoon liittyvää teknistä apua tai välityspalveluja, myöntää rahoitusta tai rahoitustukea, mukaan lukien johdannaiset, sekä myöntää vakuutuksia ja jälleenvakuutuksia suoraan tai välillisesti, (yhdessä kyseessä olevat rajoitukset) kielletään potaskan siirto Valko-Venäjältä Liettuan alueen kautta ja erityisesti Klaipedan merisataman kautta.